OpenLLM-France/wikimedia huggingface dataset:
# Sergei Prokofiev

Sergei Sergeyevich Prokofiev (Sontsovka, Donetskeko oblasta, Errusiar Inperioa, 1891ko apirilaren 23a/apirilaren 11 - Mosku, Sobietar Batasuna, 1953ko martxoaren 5a) errusiar musikagilea, orkestra zuzendaria eta pianista izan zen. SESBeko erregimen komunistaren garaian lan egin izan zuen.

## Bizitza

Ama piano jotzailea eta aita ingeniari agronomoa zituen. Seme bakarra zen. Prokofievek umetatik erakutsi zituen musikarako gaitasun nabarmenak, eta 1902rako idatzita zituen pieza batzuk.
1904. urtean San Petersburgoko kontserbatorioan sartu zen, eta harmonia eta kontrapuntua ikasi zituen Lyadovekin, eta orkestratzea Rimski-Korsakovekin. Geroago piano ikasketak egin zituen Anna Essipovarekin eta zuzendaritza Tcherepninekin. Hamar urtez ikasketak egin ondoren, Anton Rubinstein saria jaso zuen bere lehen lan nagusiarekin (1. Piano Kontzertua). Glinka, Borodin, Musorgski eta Rimski-Korsakov errusiar musikagileek erakarri zuten, eta mendebalekoei dagokienez, Beethoven, Schumann, Brahms eta Maurice Ravelek.
1917. urtean lehen sinfonia idatzi zuen, Klasikoa izenekoa. 1918tik 1932ra bitartean, Errusiatik kanpo bizi izan zen. 1921ean, Hiru laranjen amodioa opera aurkeztu zuen Chicagon; eta Parisen, Diaghilevek balletak aurkeztu zizkion: Chout (1921), Altzairuzko pasabidea (1928) eta Seme galdua (1929). Herriminez, 1932. urtean Errusiara itzuli zen eta berehala bihurtu zen sobietar kulturaren eragile. Aldi hartan idatzi zituen lanik ezagunenak: Pello eta otsoa (1936), umeek orkestrako musika tresnak ezagutzeko idatzitako ipuina; Alexander Nevsky (1938-1939) kantata, izen bera zuen Einsesteinen filmerako idatzia; Romeo eta Julieta (1935-1936) balleta; Gerra eta bakea (1941-1952) opera; eta 5, 6 eta 7. Sinfoniak (1944, 1945-47, 1951-52).
Hil ondoren, 1957. urtean, Lenin saria eman zioten.
Prokofieven musika disonantea eta perkusiozkoa izan zen hasieran, baina, gerora, lirismo handiagoz eta ohiko moldeetako harmoniak erabiliz jardun zuen. Musika lan horiez gainera, musika tresnetarako kontzertuak, korurako lanak, sonatak, pianorako piezak eta film eta antzerkirako musika idatzi zituen. Ia musika mota guztiak landu zituen, eta XX. mendeko lehen erdiko musikagilerik bikainenetako bat izan zen.

## Lan hautatuak
### Opera

* Lotinant Kije (1933).
* Romeo eta Julieta (1935-1936).
* Gerra eta bakea (1945).

### Sinfoniak

* Bosgarren Sinfonia, opus 100 (1944).

### Haurrentzako musika

* Peru eta otsoa edo Pello eta otsoa (1936).

## Ikus, gainera

* Musika klasikoa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Prokofiev Fundazioa
* Datuak: Q49481
* Multimedia: Sergei Prokofiev / Q49481
# Sergei Obraztsov

Sergei Vladimirovitx Obraztsov, errusieraz Сергей Владимирович Образцов (Mosku, Errusiar Inperioa, 1901eko uztailaren 5a - Mosku, Errusia, 1992ko maiatzaren 8a) errusiar txotxongilo maisua izan zen. Txotxongilo antzerkia zabaldu zuen Sobietar Batasunean, eta XX. mendeko txotxongilo maisu nagusietako bat izan zen.

## Biografia

Pintura eta antzerki ikasketak egin zituen. 1931n Moskuko Txotxongilo Antzokiko lehen zuzendari izendatu zuten. Sobietar Batasunetik kanpo ere ibili zen txotxongilo emanaldiak eskaintzen, Britainia Handian eta Estatu Batuetan, besteak beste. Bere lanari buruzko liburu bat idatzi zuen: Moya professiya ("Nire lanbidea").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q651831
* Multimedia: Sergey Obraztsov / Q651831
# Sergei Kozlov

Sergei Ivanovitx Kozlov (errusieraz: Сергей Иванович Козлов) (Krasnodon, Sobietar Batasuna; 1963ko azaroak 7) Luhanskeko Herri Errepublikako politikari separatista da; egun, Luhanskeko Herri Errepublikako Lehen Ministro gisa dihardu, 2015etik. LHEko Herri Miliziaren maior jeneral da ere, Duintasunaren Iraultzaren garaian batu zena; LHEren independentzia-aldarrikapenaren ondorioz gertatutakoa. Lehenago, Ukrainaren Larrialdietako Estatu Zerbitzuan lan egin zuen ere.

## Biografia

LHEko Lehen Ministro izendatu aurretik, Errepublikako Gorputzeko komandanteorde izan zen. 1981ean, Kozlov Nabigatzaileen Voroxilovgradeko Hegazkintza Militarreko Goi Eskolan matrikulatu zen. 1994–2005 artean, gainera, Kozlov Ukrainaren Larrialdietako Estatu Zerbitzuan aritu zen lanean.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ (Errusieraz) «Правительство ЛНР возглавил Сергей Козлов» vesti.ru (Noiz kontsultatua: 2022-05-20).

## Kanpo estekak

* Datuak: Q21855460
* Multimedia: Sergey Kozlov (Lugansk People's Republic) / Q21855460
# Sergei Lagutin

Sergei Sergeievitx Lagutin (errusieraz: Сергей Сергеевич Лагутин; Fergana, Uzbekistango SES, 1981eko urtarrilaren 14a-) errusiar-uzbekistandar txirrindulari ohia da, 2004 eta 2018 artean profesionala izan zena.

## Palmaresa

2003
* 23 urtez azpikoen Errepideko Munduko Txapelketa
2004
* Uzbekistango Erlojupeko Txapelduna
2005
* Uzbekistango Erlojupeko Txapelduna
* Uzbekistango Txapelduna
2006
* Uzbekistango Txapelduna
* Beauce Tourreko etapa bat
* 3. Jef Scherens Sari Nagusian
2007
* Renania-Paladinoko etapa bat
* 2. Volta Limburg Classic-ean
2008
* Uzbekistango Txapelduna
* Korea-Japoniako Itzulia eta etapa bat
2009
* Uzbekistango Txapelduna
2010
* Uzbekistango Txapelduna
2011
* Uzbekistango Txapelduna
2012
* Uzbekistango Txapelduna
* 5. Andaluziako Itzulian
2014
* Sochi Sari Nagusiko etapa bat
2015
* 3. Errusiako errepide txirrindularitzako txapelketan
* 3. Valoniako Tourrean
2016
* Espainiako Vueltako etapa bat
* 3. Errusiako errepide txirrindularitzako txapelketan

## Kanpo estekak

* Datuak: Q373300
* Multimedia: Sergueï Lagoutine / Q373300
# Sergei Makarov (izotz-hockeya)

Sergei Mikhailovitx Makarov (1958ko ekainaren 19a) errusiar izotz hockey jokalaria eta bi aldiz txapeldun olinpikoa da (urrezko domina). Nazioarteko Izotz Hockey Federazioaren "Centenary All-Star Team"rako izendatutako sei jokalarietako bat izan zen 16 herrialdetako 56 adituz osatutako talde baten artean egindako inkesta batean.

## Karrera

Makarov Sobietar Batasunean trebatu zen erabat. Junior mailako bi Munduko Txapelketa irabazi zituen eta 1978an lortu zuen bigarren garaipenan jokalari onena izendatu zuten. Makarov 1978, 1979, 1981, 1982, 1983, 1986, 1989 eta 1990ean eta Kanadako Kopan 1981ean urrea lortu zuen izotz hockey selekzio nazionalean ere egon zen. Neguko Olinpiar Jokoetan, urrezko domina irabazi zuen 1984 eta 1988an eta zilarrezko domina 1980an SESBeko taldekide gisa. Sobietar Batasunean, Makarov-ek 11 txapelketa-denboraldi jokatu zituen Moskuko CSKArekin (Armada Gorria), hiru aldiz irabazi zuen Urteko Jokalari Sobietar Saria (Sobietar MVP), Sobietar Ligako All-Star Taldeko hamar aldiz izendatu zuten eta ligako liderra puntuetan bederatzi aldiz eta hiru goletan. Igor Larionov eta Vladimir Krutov-ekin batera, KLM line deiturikoa eratu zuten, hockeyko lerrorik talentudunenetako eta beldurgarrienetako bat.
1989an, Sobietar Batasunak Makarov Hockey Liga Nazionalean eta Calgaryko Las Llamas taldean sartzeko baimena eman zion. Calder Memorial Trophy irabazi zuen urteko rookie gisa 31 urterekin (ondorioz, arauak aldatu ziren eta orain 26 urtetik beherako jokalariak bakarrik sailkatzen dira saria lortzeko: Makarov araua). % 25,9 batekin, bere jaurtiketa-portzentajea izan zen NHLko edozein jokalariren artean altuena. Makarov San Jose Sharks taldean ere jokatu zuen 1993tik 1995era. 1995-96 denboraldian, Makarov Sharks taldetik kendu zuten eta ez zuen jokatu eta Errusiako selekzioko entrenatzaile laguntzaile izan zen Munduko Kopan.
1996-97 denboraldian, Makarovek bi itzulera saiakera egin zituen, lehenik Dallas Stars-ekin, eta lau partida jokatu zituen azaroaren 15etik 29ra bitartean, eta gero HC Fribourg-Gottéron taldean jokatu zuen Suitzako Nationalliga A-n, Vyacheslav Bykov eta Andrei Khomutov taldekide ohiekin.
2001ean, Makarov IIHF Ospearen Aretoan sartu zen Alemaniako Izotz Hockeyko Munduko Txapelketan. 2016ko ekainaren 27an, 2016ko azaroaren 14an Eric Lindros, Rogie Vachon eta Pat Quinnekin (hilondoan) batera Hockey Aretoan sartuko zela iragarri zen.

## Erreferentziak

* ↑ IIHF Centennial All-Star Team
* ↑ Team CCCP Players Info: Sergey MAKAROV (Сергей МАКАРОВ). .
* ↑ http://www.passionhockey.com/
* ↑ Hockey Hall of Fame Announces 2016 Inductees. The Hockey Hall of Fame.

## Kanpo estekak

* Datuak: Q505412
* Multimedia: Sergei Makarov / Q505412
# Sergei Novikov

Sergei Petrovitx Novikov (errusieraz: Серге́й Петро́вич Но́виков; Gorki, gaur egun Nizhni Novgorod, SESB, 1938ko martxoaren 20a – 2024ko ekainaren 6) errusiar matematikaria izan zen.

## Biografia

Bere gurasoak matematikari ezagunak ziren. Matematika-titulua Moskuko Unibertsitateko Matematika eta Mekanikako fakultatean atera zuen 1960ean. Gero ikerlanean hasi zen Moskuko Matematikako Steklov Institutuan, Postnikoven zuzendaritzapean, eta 1964an bukatu zuen doktoregoa.
Steklov Institutuan eta Moskuko Unibertsitatean aritu zen lanean hurrengo urteetan. 1971n Errusiako Zientzietako Akademiako Fisika Teorikorako L. D. Landau Institutuko zuzendari egin zuten. Moskuko Unibertsitateko hainbat sailetako zuzendari ere izan zen, eta 1985-1996 urteetan Moskuko Matematika Elkarteko lehendakaria.
1996tik aurrera Estatu Batuetako Marylandeko Unibertsitean dihardu lanean. 1971 arte topologia diferentzialaren alorra ikertu zuen Novikovek. 1965ean azaldu zuen gaur Novikoven aierua deitzen dena, topologiako problema garrantzitsuenetako bat; 1970eko Nizako Matematikarien Nazioarteko Kongresuan, Fields domina jaso zuen bere aieruari esker.
1971tik aurrera fisika matematikoa eta sistema dinamikoak lantzen hasi zen. Matematikaren aplikazio ugari ikertu zituen, besteak beste, eredu kosmologiko homogeneoak, solitonen teoria, eragile linealen teoria espektrala, kuantuen teoria eta korden teoria.
1981n Errusiako Zientzietako Akademiako kide egin zuten, eta urte berean Lobatxevski saria jaso zuen. Londresko Elkarte Matematikoko eta Accademia dei Linceiko kide da. 1994an Estatu Batuetako Zientzietako Akademia Nazionaleko kide aukeratu zuten. 2005. urtean Wolf saria irabazi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q333975
# Sergei Koroliov

Sergei Pavlovitx Koroliov —errusieraz: Серге́й Па́влович Королёв; ukraineraz: Сергі́й Па́влович Корольо́в— (Zhytomyr, Errusiar Inperioa —egun Ukraina— 1907ko urtarrilaren 12a – Mosku, Sobietar Batasuna, 1966ko urtarrilaren 14a) Sobietar Batasuneko suzirien ingeniari eta espazio-ontzien diseinatzaile nagusia izan zen, Sobietar Batasunaren eta Ameriketako Estatu Batuen artean 1950eko eta 1960ko hamarkadetan izandako espazioko lasterketan. Askoren ustez, astronautika praktikoaren aita da.
Gaztetatik izan zuen aeronautikari buruzko interesa, eta horretarantz bideratu zituen ikasketak. Ingeniaritza ikasketak egin zituen Kieven eta Moskun. Ondoren, misil eta suzirientzako propultsio sistemak garatzen jardun zuen lanean. 1938an, Purga Handiaren garaian, atzemana eta Siberiako gulag batera bidalia izan zen; 6 urte eman zituen bertan. Askatu zutenean suziri diseinatzaile bihurtu zen eta errusiar ICBM programaren garapenean parte hartu zuen. Errusiako espazio-programaren diseinatzaile nagusia izen zen, eta Sputnik eta Vostok programak zuzendu zituen. Gizakia Ilargira bidaltzeko programa bere zuzendaritzapean hasi zen, baina 1966an hil zen, 56 urte zituelarik, gulageko egonaldiak eragindako osasun arazoengatik.

## Erreferentziak

* ↑ (Errusieraz) energia-zem.ru
* ↑ (Ingelesez) Sagdeyev, R. Z.; Shtern, M. I.: The Conquest of Outer Space in the USSR 1974, NASA Technical Reports Server.
* Datuak: Q170842
* Multimedia: Sergei Korolyov / Q170842
# Sevier konderria (Utah)

Sevier konderria (ingelesez: Sevier County) Utahko konderri bat da, Ameriketako Estatu Batuetan. Hiriburua Richfield da. 2010eko zentsuaren arabera 20.802 biztanle zituen, Sevier kilometro koadroko azaleran.

## Geografia

Sevier konderriak 4.968,63 kilometro koadro ditu. Horietatik 20,26 ura dira. Beste 4.948,37 lurra dira. Biztanleria dentsitatea 4,19 da.

## Demografia

2010eko zentsoan bizi ziren 20.802 pertsonetatik 20.257 txuriak edo hispanoak dira. Horietatik hispano edo latino kategorian 932 dira. 34 beltzak edo afroamerikarrak. 197 amerikar natiboak ziren eta 36 Hawaii edo Pazifikoko irletako natiboak. 58 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 219 pertsonek kokatzen zuten.

### Biztanleria piramidea
## Kanpo estekak

* Datuak: Q484222
* Multimedia: Sevier County, Utah / Q484222
# Sevierville (Tennessee)

Sevierville Ameriketako Estatu Batuetako hiri bat da. Sevier konderrian dago, Tennessee estatuan. 17.889 biztanle ditu, 62,92121 kilometro koadroko azaleran banatuta.

## Ikus, gainera

* Sevier konderria

## Kanpo estekak

* Datuak: Q2168431
* Multimedia: Sevierville, Tennessee / Q2168431
# Sevilla Atlético

Sevilla Atlético futbol talde andaluziarra da, 1958an Sevilla hirian sortutakoa eta Sevilla FC taldearen harrobi lanak egiten dituena.

## Historia

1950 urtean Club Deportivo Puerto sortu zuen Sevillako Kaiko Batzordeak. Berehala bihurtu zen Sevillako talde apalen artean onenak eta hirugarren mailara igo ziren. 1956 urtean bigarren mailara igotzear ere egon ziren. 1958an Sevilla futbol taldearen barnean sartzea erabaki zuen. 1962an azkenean lortu zuen Espainiako futbol ligako bigarren maila igotzea, igoera fasean CD Lugo kanporatu ondoren, baina urtebete egin zuen bertan.
1970. hamarkadan Bigarren B mailan aritu zen baina 1980. hamarkadan hirugarren mailan. 2007 eta 2009 artea bi denboraldi egin zituen berriz bigarren mailan eta 2016an itzuli zen.

## Uniformea

* CD Puerto 1950-1960 ||
* Historikoa ||
* 2016-2017 ||
* 2017-2018 ||
* 2018-2019 ||
* 2019-2020 ||

## Datuak

2024-25 barne:
* Denboraldiak 1. mailan: 0
* Denboraldiak 2. mailan: 4
* Denboraldiak 2. B mailan: 31
* 1. maila RFEF: 1
* 2. maila RFEF: 3
* Denboraldiak 3. mailan: 27
* Ligako posturik onena: 9.a Bigarren mailan (2007-08)

### Azken denboraldiak

| Urtea | # | Maila | Postua | Errege Kopa |
| 2004-05 | 3 | 2.B maila | 1.a | - |
| 2005-06 | 3 | 2.B maila | 3.a | - |
| 2006-07 | 3 | 2.B maila | 1.a | - |
| 2007-08 | 2 | Bigarren Maila | 9.a | - |
| 2008-09 | 2 | Bigarren Maila | 22.a | - |
| 2009-10 | 3 | 2.B maila | 15.a | |
| 2010-11 | 3 | 2.B maila | 2.a | |
| 2011-12 | 3 | 2.B Maila | 10.a | |
| 2012-13 | 3 | 2.B Maila | 14.a | |
| 2013-14 | 3 | 2.B Maila | 14.a | |
| 2014-15 | 3 | 2.B Maila | 14.a | |
| 2015-16 | 3 | 2.B Maila | 3.a | |
| 2016-17 | 2 | Bigarren Maila | 13.a | |
| 2017-18 | 2 | Bigarren maila | 22.a | |
| 2018-19 | 3 | 2.B Maila | 10.a | |
| 2019-20 | 3 | 2.B Maila | 9.a | |
| 2020-21 | 3 | 2.B Maila | 1.a | |
| 2021-22 | 3 | 1. maila RFEF | 17.a (jeitsi) | |
| 2022-23 | 4 | 2. maila RFEF | 10.a | |
| 2023-24 | 4 | 2. maila RFEF | 1.a (igo) | |
| 2024-25 | 3 | 1. maila RFEF | | |

## Irabazitako txapelketak

* Bigarren B maila (2): 2005, 2007
* Bigarren Federazioa (1): 2024
* Hirugarren maila (9): 1961, 1962, 1981, 1983, 1984, 1986, 1987, 1992, 2001

## Kanpo estekak

* (Gaztelaniaz) Sevilla FCren webgune ofiziala
* Datuak: Q950835
# Sinzovia

Sinzovia ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12267447
# Sinú (ibaia)

Sinú ipar-mendebaldeko Kolonbiako ibaia da. Mendebaldeko Mendikatean du iturburua, Antioquia departamenduan. Córdoba departamendua zeharkatzen du hegotik iparrera, eta Karibe itsasora isurtzen da. 415 kilometro luze da, eta arroak 13.700 kilometro koadroko eremua du. 200 kilometroan da nabigagarria, Monteríatik ahoraino.

## Erreferentziak

* ↑ Dueñas, Pedro; Ballesteros, Jesús; Pastor, Karina. Decapod Crustaceans of the Sinu River Basin, Cordoba, Colombia. Acta Biológica Colombiana, scielo.org.co (Noiz kontsultatua: 2016-12-22).
* ↑ El Sinú. fluidos.eia.edu.co (Noiz kontsultatua: 2016-12-22).

## Kanpo estekak

* Datuak: Q3132206
* Multimedia: Río Sinú / Q3132206
# Sinéad O'Connor

Shuhada' Sadaqat, jaiotzez Sinéad Marie Bernadette O'Connor eta profesionalki Sinéad O'Connor izenaz ezaguna (Dublin, 1966ko abenduaren 8a - Londres, 2023ko uztailaren 26a) abeslari irlandarra izan zen.
Estilo asko landutako egilea da, pop eta ingelesez nagusiki. Hala ere, Sean-Nós Nua bere zortzigarren diskoan gaelerazko abestiak ere sartu zituen, folk musikaren ukituekin batera.

## Polemikak

Kantariaren inguruan hainbat polemika piztu izan dira behin baino gehiagotan: 1990ean uko egin zion Estatu Batuetako antzoki batean jotzeari, kontzertuaren aurretik ereserki nazionala ematen bazuten. Kantariaren arabera, ez zen egokia "gerra eta abertzalekeria garaietan erabiltzen ziren ekintzak" eta artea uztartzea.
1992an Saturday Night Live telebista saiorako zuzeneko batean zehar Eliza Katolikoaren kontrako kritika gogorrak zituen kantu bat abestu zuen (Bob Marleyren War kantuaren bertsio bat), eta garaiko Aita Sainduaren, Joan Paulo II.aren, argazkia kamaren aurrean zatikatu. Ekintza horiek hautsak asko harrotu zituen, eta handik gutxira Bob Marleyren omenezko kantaldi batean entzuleek txistu eta irainka hartu zuten.
Grammy Sariari uko egin zion, euren kutsu komertzialagatik protesta eginez, eta hainbat artistarekin ere ika-mikak izan zituen.

## Izen aldaketa

2017an izena aldatu zuen, eta ofizialki Magda Davitt bihurtu zen. Arau heteropatriarkalei aurre egiteko egin zuen hautu hura. Geroago, islama erlijiotzat hartu zuenean, Shuhada' Davitt izen berria hartu zuen, eta 2019an abizena aldatu zuen, bere izen osoa Shuhada' Sadaqat izanik.

## Diskografia

* 1987 The Lion and the Cobra
* 1990 I Do Not Want What I Haven't Got
* 1992 Am I Not Your Girl?
* 1994 Universal Mother
* 1997 Gospel Oak
* 1997 So Far... the Best of Sinéad O'Connor
* 2000 Faith and Courage
* 2002 Sean-Nós Nua
* 2003 She Who Dwells in the Secret Place of the Most High Shall Abide Under the Shadow of the Almighty
* 2005 Collaborations
* 2005 Throw Down Your Arms
* 2007 Theology
* 2012 How About I Be Me (and You Be You)?
* 2014 I'm Not Bossy, I'm the Boss
* 2019 No Mud No Lotus

## Erreferentziak

* ↑ (Ingelesez) Sullivan, Caroline. (2023-07-26). «Sinéad O’Connor obituary» The Guardian ISSN 0261-3077. (Noiz kontsultatua: 2023-07-29).
* ↑ (Gaztelaniaz) Chiappe, Doménico. (2023-07-26). «Muere Sinéad O'Connor, la voz incomparable, a los 56 años» El Correo (Noiz kontsultatua: 2023-09-11).
* ↑ (Gaztelaniaz) EFE. (2023-08-08). «Irlanda despide a Sinéad O'Connor, la incomparable voz rebelde» Faro de Vigo (Noiz kontsultatua: 2023-09-11).
* ↑ (Gaztelaniaz) Sport. (2023-07-26). «Sinéad O'Connor, la incomparable voz irlandesa» sport (Noiz kontsultatua: 2023-09-11).
* ↑ (Ingelesez) Loughrey, Clarisse. (2018-08-14). «Sinead O'Connor claims abusive mother 'ran a torture chamber' in emotional Dr. Phil interview» The Independent (Noiz kontsultatua: 2023-07-29).
* ↑ (Ingelesez) «Sinead O’Connor (Shuhada Sadaqat): ‘I’m rebuilding life’» The Point Of Everything 2021-09-26 (Noiz kontsultatua: 2023-07-29).

## Ikus, gainera

* Irlandako musika

## Kanpo estekak

* Sinéad O'Connorren webgune ofiziala
* Datuak: Q193982
* Multimedia: Sinéad O'Connor / Q193982
# Siobhan Fahey

Siobhan Máire Deirdre Fahey (Dublin, 1958ko irailaren 10a) abeslari eta musikari irlandarra da. Ahotsa kontralto arinarena dauka.

## Ibilbidea

1980ko hamarkadako Bananarama britainiar / irlandar nesken kide sortzailea izan zen, zeinarekin zenbait arrakasta izan zuen. Ondoren, Shakespears Sister taldea eratu zuen, zeinak Erresuma Batuko zerrendetako lehen postu bat lortu zuen 1992ko "Stay" singlearekin.
Fahey Eurythmics taldeko Dave Stewartekin ezkondu zen 1987an; bikotea 1996an dibortziatu zen, bi seme izan ondoren.

## Erreferentziak

* ↑ (Ingelesez) «Interview: Siobhan Fahey - 'Why should you stop if you're still inspired?'» www.scotsman.com (Noiz kontsultatua: 2020-12-20).
* Datuak: Q467621
* Multimedia: Siobhan Fahey / Q467621
# Siobhán Haughey

Siobhán Bernadette Haughey (Hong Kong, (Hong Kong), 1997ko urriaren 31) igeriketan aritzen den kirolari hongkongdarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), bi domina eskuratu zituen: zilarrezkoa 100 m estilo librean Emma McKeon-en (urrezko domina) atzetik eta Cate Campbell-i (brontzezkoa), biak austrialiarrak, aurre hartuz, eta zilarrezkoa 200 m estilo librean Ariarne Titmus australiarraren (urrezko domina) atzetik eta Penny Oleksiak (brontzezkoa) kanadarra gaindituz.
2024ko Udako Olinpiar Jokoetan, Parisen, brontzezko bi domina eskuratu zituen, 100 m eta 200 m librean.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 100 m Estilo librea, emakumezkoa |
| 2020 | Tokio Japonia | 02 ! | 4x200 m Estilo libreko erreleboa, emakumezkoa |
| 2024 | Paris ( Frantzia) | 03 ! | 100 m librea |
| 2024 | Paris ( Frantzia) | 03 ! | 200 m librea |

## Erreferentziak

* ↑ «Siobhán Haughey» olympedia.org (Ingelesez)
* ↑ "Siobhan Haughey" olympics.com {{Es}
* ↑ Igeriketa, 100 m estilo librea, emaitzak 2020 olympedia.org (Ingelesez)
* ↑ Igeriketa, 4x200 m Estilo libreko erreleboa, emaitzak 2020 olympedia.org (Ingelesez)

## Kanpo estekak

* Datuak: Q18165115
* Multimedia: Siobhan Haughey / Q18165115
# Smallwood udalerria, Jasper konderria (Illinois)

Smallwood udalerria Ameriketako Estatu Batuetako Illinois estatuko udalerri bat da, Jasper konderrian. Azken zentsuaren arabera 413 biztanle zituen, 41.74 milia karratu (108.1 km$^2$) eremuan.

## Ekonomia

2020ko zentsuaren arabera, Smallwood udalerrian 71 etxebizitza zeuden. Per capita diru-sarrerak 35.391 estatubatuar dolar ziren.

## Kanpo estekak

* Datuak: Q7543723
# Smara

Smara (arabieraz السمارة) Mendebaldeko Saharako hiria da, Sakia-el-Hamra eskualdean dagoena.
Marokoarren okupaziopean Guelmim-Smara probintzian dago. Bere inguruan argania spinosa zuhaitza ohikoa da.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q842810
* Multimedia: Smara / Q842810
# SmartCities Ikerketa Institutua

SmartCities Ikerketa Institutua Nafarroako Unibertsitate Publikoko ikerketa zentro bat da. Zentroa 2014an inauguratu zuten Arrosadiako campusean, eta hirietako baliabideen kudeaketarekin lotutako hainbat alderdi aztertzen ditu.

## Kanpo estekak

* (Gaztelaniaz)(Ingelesez) Webgune ofiziala
* Datuak: Q20016895